Mitta G.

Pekné básne

Ukážka z elektronickej knihy

Vydavateľ: Mitta G.

Banská Štiavnica,

Vydanie prvé, 2020

ISBN: 978-80-570-2274-9

Kresby: Mitta G.

Predslov

Pekné básne vnikli neplánovane, spontánne a ani neviem ako sa ocitli v tejto malej knihe. Začalo sa to jednou básňou, keď som ležala ráno sama na brehu jazera a so zavretými očami som vnímala okolie. Myslela som, že bude jediná.

Potom som sa však zbadala dúhu, ráno kráčala rosou a uvedomila som si, že vnímam okolie nielen očami ale všetkými zmyslami zároveň. Z myšlienok vznikli slová, tie sa začali spájať do viet, vety do veršov a je z toho táto zbierka básní, ktorú som aj ilustrovala.

Pekné básne venujem Radkovi Holubovi, bez ktorého by nevznikli.

Ďakujem za podporu, trpezlivosť pri čítaní, povzbudzovanie k novým veršom a úprimný názor

Domovina

Pokojná hladina, moja domovina,

voda tíško objíma brehy z kameňa.

Na hladinu sadol vtáčik smelý,

vrátil sa z diaľky do kvitnúcej jari.

,,Spievaj mi, spievaj!“ tú pieseň lásky,

domov náš spoločný, znejú tvoje hlásky.

Na krídlach slobodných vznášaš sa v oblohách,

pripútaná k zemi rodnej, počúvam tvoj vábny hlas.

Zakaždým domov ťahá ťa láska tá,

túžba za domovom ťa vždy opantá.

Na krídlach prachy ciest niesol si so sebou,

cez búrky cez ohne vždy túžbe podľahol.

Hladina sa čerí a tvoj spev znie,

ten kto ju miluje, dobre to vie.

Sloboda moja je, ako tvoja býva,

nikto nevezme, čo srdce ukrýva.

I keď bez krídiel i mne vietor veje,

nikto ti nevezme, čo ukryté v duši je.

Do vienka sme dostali, by slobodní ostali.

Okamih dúhy

Láska nás spája,

len ty a ja.

Vezmi ma za ruku,

cestou do raja.

V myšlienkach s túžbou,

tam kde zastal čas,

prenes ma nebom,

túžim byť s tebou.

Unes ma v diaľky,

na krídlach svojich,

zober ma v náruč,

ako v túžbach mojich.

Si blízko pri mne tak krátky čas.

Čo večnosť znamená?

Byť s tebou zas.

Dotyk rúk našich všetko vypovie,

ten dotyk jediný, v okamihu mi milý,

vrátil ma zas do najkrajších čias.

Mlčky bez slov vždy mi napovie,

čo pery nezradia, srdce dávno vie.

V očiach si prečítaš, o čom duša tuší,

v jedinom pohľade, súzvuk našich duší.

Odišiel si, odišla som,

za skutočným snom.

Láska ticho doznieva.

Rozplynie sa časom?

Len dúha stúpa do neba,

keď blíži sa milostný čas.

Okamih pravej lásky len doznieva v nás.

Tak ako dúha pominie,

v priestore sa rozplynie,

pominie i čas.

Kedy túžbou splanieme,

nezhorí to v nás?

Dúha je okamih, farebná krása,

ten nádych Zeme,

nežná a vzácna.

Podaj mi ruku, budeme kráčať,

v kalužiach, mlákach,

v tebe sa strácať.

Šťastní? Či bez seba.

Túžbou sa vznášať.

Dúha ty chvíľa krátka prchavá,

láska ty večnosť, každá si pravá.

Večnosť ty nádych dúhy v nebesách,

nebo ty vo mne, srdce zaplesá,

ja v tebe navždy láskou spätá,

dúha je bránou do nášho sveta.

Za ruky chyťme sa, vystúpme k nebesám,

dúhovým oblúkom s tebou až k oblakom.

Kým sa naše oči a duše stretnú v objatí,

dúhou sme spojení pri jej videní,

a to naveky.

Ja som slnko a ty dážď, len keď sme spolu,

tvoríme dúhu v nekonečný čas.

Ranná rosa

Ráno na lúky znesie sa,

roztvoria sa nebesá,

ľúbostné piesne vtáky spievajú,

tvory nocou blúdiace, v sny sa ukladajú.

To ticho a pokoj v nás, v ten magický čas.

Čarovná náruč ranná prírody,

púčiky sa otvárajú,

slnko mávnutím pozdravujú.

Nehľadaj šťastie v cudzom náručí,

nájdi ho v sebe, tam si v bezpečí.

Len v nás je čas nekonečných krás.

Preto nadýchni sa zhlboka,

precíť ten pocit zas.

Každú minútu života vzácnu

vdýchni radosť a svetlo svojmu vnútru.

Po kúskoch skladaj dušu rozbitú,

čo niekto zanechal v tebe ukrytú.

Hlboký nádych a nesmelý krok,

do sveta kraj vydaj sa v diaľ.

To vnútro rozbité, zloží sa časom,

duša sa scelí, skúsená už neuverí.

So sebou kráčaj svetom ľúbezným,

kým tvoje cesty s niekým nespojíš.

Duša uzdravie, zabudne na sváry,

každý pohľad tvoj úsmev vyčarí.

Daj zbohom trápeniam, nesplneným snom,

to čo je pred tebou, je tvojim životom.

Na lúke motýľ na zvonček sadol,

daroval život, sebe i vôkol.

Včely zvučia do voňavého rána,

už ťa nezlomí žiadna osudu rana.

Tak pozdravujem lúky, hory vôkol i v nás,

ďakujem za krásny rannej rosy čas.

Koniec ukážky

Table of Contents

Titulná strana

Tiráž

Predslov

Domovina

Okamih dúhy

Ranná rosa